Viešvilės-Kaskalnio kopynas

Viešvilės-Kaskalnio kopynas – smėlio kalvynas (kopynas), esantis prie Viešvilės (Jurbarko rajono savivaldybė, Tauragės apskritis). Jo atsiradimo veiksniai buvo slūgstančio baseino nuogulos ir stiprūs vakariniai vėjai. Remiantis prof. Alfonso Basalyko geomorfologiniu rajonavimu, kopynas priklauso Nemuno žemupio lygumos rajono Smalininkų-Eičių senovinei aliuvinei lygumai.

1988 m. buvo įsteigtas 905 ha ploto Kaskalnio geomorfologinis draustinis. Saugomas žemyninių parabolinių kopų masyvas. Karšuvos girios glūdumoje, šalia Viešvilės valstybinio rezervato, yra taisyklingų formų parabolinės kopos. Jos yra apaugusios mišku. Smėlio masyvas morfometriniu ir morfografiniu požiūriu Lietuvoje neturi sau lygių. Žemyninė kopa siekia 58 metrus (absoliutinis aukštis), santykinai – apie 30 metrų.

 Šaltiniai 
 Selemonas Paltanavičius. Kaskalnio geomorfologinis draustinis. Visuotinė lietuvių enciklopedija. 
 Violeta Pukelytė. „Senųjų žemyninių kopų tyrimai Lietuvoje“. Baltica, nr. 24 specialus leidimas. Vilnius. 2011. 147–150 
 Dr. Regina Morkūnaitė. Rūdninkų ir Viešvilės kontinentinių kopų morfogenezės palyginamoji charakteristika. GTC Geologijos ir geografijos institutas. September 2014. Conference: III Lietuvos geografų kongresas: Vilnius. 

Kategorija:Lietuvos kopos
Kategorija:Jurbarko rajono savivaldybė